**A CHIESI 2022-ES FENNTARTHATÓSÁGI JELENTÉSE:   
A KÉZZELFOGHATÓ EREDMÉNYEK ÉVE   
BETEGEINK, KÖZÖSSÉGEINK ÉS BOLYGÓNK SZÁMÁRA**

* Ma jelenik meg a Chiesi 2022-es fenntarthatósági jelentése;
* A vállalat elkötelezett amellett, hogy 2035-re elérje a nettó zéró ÜHG kibocsátást.
* A Chiesi 130 000 egységnyi gyógyszert adományozott válság sújtotta területeken élő betegeknek, mintegy 4,5 millió euró értékben;
* A vállalat Csoport szinten helyreállította a nemek közötti bérszakadékot, és növelte a vezetői pozíciót betöltő nők arányát.

**Párma (Olaszország), 2023. július 27.** – A Chiesi nemzetközi kutatásorientált biogyógyszerészeti vállalatcsoport a mai napon közzétette a 2022-es évre vonatkozó fenntarthatósági jelentését. A jelentés bemutatja a Chiesi üzleti növekedésének és fenntartható fejlődés iránti elkötelezettségének szoros kapcsolatát, és kiemeli a társaság közös értékteremtésben elért eredményeit.

A 2022. évben a Csoport négy közös előnyöket szolgáló cél mentén végezte munkáját: a betegellátás, a környezetvédelem, a helyi közösségek fejlesztése és munkatársai jólléte. E célokat világszerte a Chiesi valamennyi társvállalata is beépítette alapszabályába.

**Átlátható, betegközpontú megközelítés**

A Chiesi elkötelezett amellett, hogy fenntartható értéket teremt a betegek számára az innovatív terápiás megoldások biztosítása révén. 2022-ben a Csoport 589 millió eurót fektetett kutatás-fejlesztésbe, ami 7%-os növekedést jelent az előző évhez képest, és teljes árbevételének 21,4%-át teszi ki. A Chiesi az első helyet elfoglaló olasz gyógyszeripari társaság az EU legjobb befektetői listáján, valamint az Európai Szabadalmi Hivatalhoz benyújtott szabadalmi bejelentések terén is.

A Chiesi továbbra is teljes mértékben elkötelezett a klinikai vizsgálatok átláthatósága és a kötelező közzétételi követelményeket meghaladó adatmegosztás mellett. A Csoport nyilvános regiszterekben világszerte közzéteszi a klinikai vizsgálati protokollokat, a vizsgálatokkal kapcsolatos információkat és a klinikai vizsgálatok összefoglaló eredményeit. A Chiesi továbbá növelte a betegszervezetekkel való együttműködését, és kiterjesztette vállalatközi kezdeményezéseit, beágyazva a betegekkel való együttműködés kultúráját minden funkcióban.

A legmagasabb szintű megfelelés tanúsítványaként a Chiesi 2022-ben harmadik alkalommal kapta a legmagasabb etikai pontszámot az Olasz Verseny- és Piaci Hatóságtól (AGCM).

**Fenntartható növekedés mérhető célokkal**

2022-ben a Chiesi a karbonsemlegességre vonatkozó célkitűzést a szigorúbb nettó nulla kibocsátásra módosította, és megerősítette az üveghatású-gázkibocsátás csökkentési tervét. A vállalat célja, hogy 2035-re elérje a nettó zéró kibocsátást. A Chiesi csökkentési célkitűzéseit a Science Based Target Initiative (SBTi) keretében jóváhagyták. E csökkentési célok összhangban vannak a Párizsi Megállapodás legambiciózusabb céljával, melynek értelmében 2100-ra a globális hőmérséklet-emelkedést az iparosodás előtti szint fölötti 1,5 C-ra korlátozzák.

A Chiesi mérséklési stratégiája hierarchikus megközelítést követ, amely a kibocsátás elkerülését és csökkentését helyezi előtérbe az eltávolítással és a helyettesítéssel szemben. A kibocsátási teljesítményről minden évben átlátható módon jelentést tesz vállalat. A 2022-es évben a Carbon Disclosure Project (CDP) felvette a Chiesi-t a „Klímaváltozási A-listára” a klímaváltozás elleni fellépés és az átláthatóság iránti elkötelezettség elismeréseként. Ilyen elismerésben az adatokat benyújtó 15 000 vállalat közül csupán 2% részesült.

A tavalyi évben a Chiesi a B Lab non-profit szervezet B Corp minősítését is sikeresen megszerezte, az első újraminősítés keretében. A B Corp vállalatok szigorú B hatásvizsgálat (BIA) keretében meghatározott magas szintű társadalmi és környezetvédelmi normák teljesítésében jeleskednek. 2022-ben a Chiesit a 2019-es első minősítéskor kapottnál magasabb pontszámmal minősítették újra, elismerve a fenntarthatóság terén elért eredményeit, amely ugyanakkor rávilágított az elkövetkező években fejlesztendő területekre.

**Maria Paola Chiesi**, a Chiesi alelnöke, közös értékteremtésért és fenntarthatóságért felelős vezető elmondta: „*Örömmel töltenek el az elmúlt évben elért eredményeink. A nettó zéró kibocsátási célra való átállás megmutatja elköteleződésünket az üvegházhatású gázok kibocsátásának csökkentése és környezeti hatásunk mérséklése mellett minden tevékenységünkben. Folytatjuk vállalkozásunk fenntartható növekedését, miközben megfelelünk a társadalmi és környezeti teljesítmény, az átláthatóság és az elszámoltathatóság magas szintű követelményeinek.*”

**Közös érték teremtése**

A Chiesi célja közvetlen és közvetett gazdasági érték létrehozása és elosztása a helyi közösségek fejlődésének és jóllétének támogatása és elősegítése érdekében. 2022-ben a Chiesi 2807,5 milliárd euró gazdasági értéket generált, amelynek 82,9%-át szétosztotta a részvényesek között, 17,1%-át pedig újra befektette a vállalaton belül.

A Csoport kötelezettséget vállal arra, hogy a fenntarthatóság iránti elkötelezettségét üzleti partnereire is kiterjeszti az Interdependencia kódexen keresztül, amely közös értékeken, etikus munkamódszereken és a környezetvédelem legjobb gyakorlatain alapul. 2022-ben az új stratégiai beszállítók 91%-a tartozott az Interdependencia kódex hatálya alá, és a Chiesi kiadásainak 95%-ára olyan egyedi szolgáltatói minősítési eljárást alkalmazott, amely a fenntarthatóságot a kiválasztási kritériumok között értékeli.

A Chiesi továbbra is részt vesz a közösségi tájékoztatási programokban, és együttműködési megközelítést szorgalmaz a helyi közösségek fejlesztése érdekében öt intervenciós területen: környezetvédelem, oktatás, kultúra, társadalmi befogadás és vészhelyzeti támogatás.

2022-ben a Csoport folyamatos támogatást biztosított a konfliktusok sújtotta területeken élő betegek számára az életmentő termékek zavartalan hozzáférésének biztosítása, humanitárius civil szervezetek pénzbeli támogatása, továbbá Chiesi gyógykezelések adományozása révén újszülöttek és transzplantációs betegek számára minden lehetséges alkalommal. 2022-ben a Csoport több mint 130 000 egységnyi Chiesi gyógyszert adományozott 4,5 millió euró értékben. A Csoport adományok és egyéb szociális célú hozzájárulás formájában nyújtott több mint 26,1 millió euró értékű hozzájárulása a pozitív társadalmi hatásokhoz túlmutat az egészségügyön.

**Egyenlő lehetőségek a sokszínű munkaerő számára**

A Chiesi 2022-ben Csoport szinten helyreállította a nemek közötti bérszakadékot. Munkaereje a Csoport szintjén megközelíti a nemek közötti egyensúly állapotát, és valamivel több nőből áll (54%). A vezető pozíciókban a férfiak a személyi állomány mintegy 60,1%-át teszik ki. Ez az arány az elmúlt években csökkent, ami pozitív elmozdulást jelez a nemek kiegyensúlyozott képviselete irányában. A Chiesi az első gyógyszeripari vállalat Olaszországban, amely megszerezte az olasz kormány által kiadott nemek közötti egyenlőségi tanúsítványt, 89/100-as pontszámmal.

A Chiesinél továbbra is érvényben van a Globális Diversity & Inclusion (sokszínűség és befogadás) (D&I) szabályzat, amelyért egy dedikált Bizottság felel és amelynek célja határozottan kiállni amellett, hogy az etnikai hovatartozás, szexuális irányultság, nemi identitás, társadalmi-gazdasági státusz, életkor, fizikai képességek, vallási meggyőződés, politikai meggyőződés, gondolkodásmód, életmód és az egyéb láthatatlan különbözőségek a Csoport szerves részét képezik.

2022-ben a Chiesit a Legjobb Munkáltató minősítéssel méltatták, Olaszországban a 15. alkalommal, az EU-ban pedig a 11. egymást követő évben. Az elismerést Brazíliában, az Egyesült Államokban és idén először Pakisztánban is megkapta a vállalat.

**Giuseppe Accogli, a Chiesi Csoport vezérigazgatója elmondta:**

„*2022 a felfordulás és a változás éve volt, amely a dolgok újragondolására és a bizonytalan időkben való eligazodásra késztetett bennünket. Örömömre szolgál, hogy a Chiesi vállalta a felelősséget az ágazaton belüli változások előmozdításáért. 2022-es Fenntarthatósági jelentésünk tükrözi a társadalmi és környezeti teljesítmény iránti határozott elkötelezettségünket, és mint Benefit Corporation és B Corp, továbbra is elkötelezettek vagyunk a közös értékteremtés és az élet javítása mellett felelősségteljes módon, és hiszünk egy jobb, egészségesebb és fenntarthatóbb világban*”.

A Chiesi fenntarthatósági eredményeiről a 2022. évi [**teljes jelentésből**](https://www.chiesi.com/flipbook.php?url=https://www.chiesi.com/img/annual_report/documenti/100_sustainability-report-2022-sd.pdf) tájékozódhat bővebben.

###

**A Chiesi Csoportról**

A Chiesi egy nemzetközi, kutatás-orientált biogyógyszerészeti vállalatcsoport, amely a légúti betegségek, a ritka betegségek és a speciális ellátás területén fejleszt és forgalmaz innovatív terápiás megoldásokat. A vállalat célkitűzése az emberek életminőségének javítása, valamint a felelősségteljes működés a közösség és a környezet szempontjából egyaránt.

Jogállásának Benefit Corporation vállalatra történő módosításával Olaszországban, az USA-ban és Franciaországban, a Chiesi közös értékteremtés iránti elkötelezettsége a társadalom egésze felé jogilag kötelező erejű és központi szerepet játszik a vállalati szintű döntéshozatalban. 2019 óta tanúsított B Corp-ként egy olyan globális vállalkozási közösség részei vagyunk, amely megfelel a társadalmi és környezeti hatások magas szintű követelményeinek. A vállalat célja, hogy 2035-re elérje a nettó zéró üvegházhatású gáz (ÜHG) kibocsátást.

A több mint 85 év gyógyszeripari tapasztalattal rendelkező Chiesi központja az olaszországi Pármában található, világszerte 31 országban tevékenykedik több mint 6500 munkatárssal. A Csoport Pármában található kutatás-fejlesztési központja hat másik jelentős – franciaországi, egyesült államokbeli, kanadai, kínai, egyesült királyságbeli és svédországi – K+F központtal karöltve végzi munkáját.

További információkért kérjük látogasson el a [www.chiesi.com](http://www.chiesi.com) weboldalra.

**Médiakapcsolatok:**

**Alessio Pappagallo**

*Sajtóiroda vezető*

Telefon: +39 339 589 483,

E-mail: a.pappagallo@chiesi.com